Die Bybel leer ons dat die dood die gevolg van die sonde is, en sonde is die wegbreek van God af. In Romeine 6:23 sê Paulus dat die dood die loon is van die sonde. In Genesis 3:15 beloof God 'n vyandskap tussen die mens en die sonde en dat die sonde uiteindelik die onderspit sal delf. Dit is die troos wat die mens het in lewe en in sterwe.
“...en die tyd wanneer die stof na die aarde toe terugkeer soos dit was, en die gees na God terugkeer wat dit gegee het” (Prediker 12:7).
Die siel is daarom die vernaamste deel van die mens. Dit maak die mens tot lewende wese, 'n persoonlikheid wat die een mens van die ander onderskei. En dit is hierdeur waarom gesê word die mens is geskape na die beeld van God. Daarom heers die mense oor ander wesens op aarde.
“Daar is 'n natuurlike liggaam en daar is 'n geestelike liggaam” (1 Kor 15:44).
Die aardse liggaam vergaan heeltemal (tot stof) en by die wederkoms verkry die verloste mens 'n onverganklike liggaam (1 Kor 15:42). In Lukas 16:22-31 waar ons lees van Lasarus en die ryk man, maak Jesus dit baie duidelik dat die gelowige onsterflikheid onmiddellik by sy dood ontvang. Die mooiste voorbeeld is dalk toe Jesus vir die moordenaar aan die kruis langs Hom gesê het:
“Vandag sal jy saam met My in die paradys wees”.
Heiliges van vroeër jare het ook eens gedra hul kruis. Nou 'toef hul met eng'skare salig in die Vaderhuis. Juigend sal ek met hul wag tot die groot verrysingsdag.